রাশেদ খান মেনন বলেন, বৃহত্তর সিলেটের অপরূপ সৌন্দর্যমন্ডিত স্থানগুলো এখনও দেশে ও দেশের বাইরে তেমন পরিচিত নয়। টাঙ্গুয়ার হাওর, হাকালুকি হাওর, রাতারগুল, লাউয়াছড়া জাতীয় উদ্যান, হামহাম জলপ্রপাত, মাধবকুন্ড জলপ্রপাত, শ্রিমঙ্গলের টি গার্ডেন, মুক্তিযুদ্ধ স্মতিবিজড়িত তেলিয়াপাড়া টি রিসোর্টসহ বিভিন্ন স্থানের কথা এখনও অনেকেই জানে না। এগুলো জনগণের সামনে তুলে ধরার ক্ষেত্রে গণমাধ্যমের ভূমিকা অত্যন্ত গুরুত্বপূর্ণ।